CELEX: 62016TN0257
Language: sk
Date: 2016-05-19 00:00:00
Title: Vec T-257/16: Žaloba podaná 19. mája 2016 – NM/Európska rada

11.7.2016   
            
            
               SK
            
            
               Úradný vestník Európskej únie
            
            
               C 251/43
            
         Žaloba podaná 19. mája 2016 – NM/Európska rada
   (Vec T-257/16)
   (2016/C 251/49)
   Jazyk konania: angličtina
   
      Účastníci konania
   
   
      Žalobca: NM (ostrov Lesbos, Grécko) (v zastúpení: B. Burns, solicitor a P. O’Shea, BL)
   
      Žalovaná: Európska rada
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil dohodu medzi Európskou radou a Tureckom z 18. marca 2016 nazvanú „Vyhlásenie EÚ a Turecka, 18. marec 2016“,
            
         
               —
            
            
               priznal náhradu trov žalobcu.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod založený na tom, že dohoda medzi Európskou radou a Tureckom z 18. marca 2016 nazvanú „Vyhlásenie EÚ a Turecka, 18. marec 2016“ je nezlučiteľná so základnými právami EÚ, najmä s článkami 1, 18 a 19 Charty základných práv Európskej únie.
            
         
               2.
            
            
               Druhý žalobný dôvod založený na tom, že Turecko nie je bezpečnou treťou krajinou v zmysle článku 36 smernice Rady 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca (Ú. v. EÚ L 326, 13.12.2005, s. 13).
            
         
               3.
            
            
               Tretí žalobný dôvod založený na tom, že mala byť implementovaná smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov (Ú. v. ES L 212, 7.8.2001, s. 12, Mim. vyd. 19/004, s. 162).
            
         
               4.
            
            
               Štvrtý žalobný dôvod založený na tom, že dohoda je v skutočnosti záväzná medzinárodná zmluva, alebo „akt“ s právnymi účinkami pre žalobcu, a že kvôli rozporu s článkom 218 ZFEÚ a/alebo článkom 78 ods. 3 ZFEÚ, a to buď spolu, alebo samostatne, je napadnutá dohoda neplatná.
            
         
               5.
            
            
               Piaty žalobný dôvod založený na porušení zákazu hromadného vyhostenia podľa článku 19 ods. 1 Charty základných práv Európskej únie.